ተጨማሪ 87 ሰዎች በኮሮና ቫይረስ መያዛቸውንና ሁለት ሰዎች መሞታቸውን ጤና ሚኒስቴር አስታወቀ፡፡
ባሕር ዳር፡ ግንቦት 25/2012 ዓ.ም (አብመድ) በኢትዮጵያ ባለፉት 24 ሰዓታት ለ3 ሺህ 932 ሰዎች የላቦራቶሪ ምርመራ ተደርጎ በ87 ሰዎች ላይ የኮሮናቫይረስ እንደተገኘ ጤና ሚኒስቴር ይፋ አድርጓል፤ ሁለት ሰዎች ሕይወታቸው ካለፈ በኋላ በተደረገ የአስከሬን ምርመራ ቫይረሱ እንደነበረባቸው ተረጋግጧል፡፡ቫይረሱ የተገኘባቸው ሰዎች ከ10 እስከ 70 ዓመት የሚገኙ ኢትዮጵያውያን ናቸው፡፡ አዲስ በቫይረሱ መያዛቸው ከተረጋገጡ 87 ሰዎች መካከል 41 የውጭ ሀገር የጉዞ ታሪክም ሆነ አስቀድሞ በሕክምና ከተረጋገጠ ታማሚ ጋር ንክኪ የላቸውም፡፡ 28 የውጭ ሀገር የጉዞ ታሪክ ነበራቸው፤ 18 ደግሞ በበሽታው መያዙ አስቀድሞ በሕክምና ከተረጋገጠ ሰው ጋር ንክኪ አላቸዛሬ ቫይረሱ የተገኘባቸው 67 ሰዎች ከአዲስ አበባ ናቸው፤ ቀሪዎቹ ሰባት ከአማራ፣ ስድስት ከኦሮሚያ፣ አራት ከሶማሌ፣ ሁለት ከትግራይ እና አንድ ከሐረሪ ክልሎች ናቸው፡፡ትናንት ስምንት ሰዎች ከሶማሌ እና ስድስት ሰዎች ከኦሮሚያ ክልሎች ከቫይረሱ ማገገማቸውንም የጤና ሚኒስቴር አስታውቋል፡፡